Robert Wright

Robert Wright (født 8. januar 1954) er en norsk politiker (KrF). I 2012 ble han kirkeverge i Oslo.«Wright ny kirkesjef i Oslo», Vårt Land 20. oktober 2011.

 Politikk 
Wright har vært leder i Oslo Kristelig Folkeparti, leder i Oslo KrFU, medlem i Oslo bystyre (1980–1995) og medlem av byrådet i Oslo (1990–1991 og 2000–2002).

Wright var byråd for kultur og utdanning i 1990-91 under Michael Tetzschner«Nytt byråd i Oslo», NTB-melding 25. mars 1990. og byråd for service- og organisasjonsutvikling i 2000-2003 under Erling Lae«Høyre gikk og Høyre kom i Oslo», NTB-melding 29. november 2000..

 Verv 
Wright var leder av Kirkelig fellesråd i Oslo fra desember 2008 til 2011. Han er også tidligere styremedlem i KA Arbeidsgiverorganisasjon for kirkelige virksomheter.

 Yrkesliv 
Wright hadde i over 13 år sentrale stillinger i Næringslivets Hovedorganisasjon, blant annet som administrerende direktør i NHO Grafisk i perioden 2009 til 2012, som regiondirektør i NHO Oslo og Akershus og som avdelingsdirektør i NHO sentralt.«Robert – på tampen», intervju på nettstedet til NHO Grafisk 3. januar 2012; tilgjengelig på Retriever. Han har også vært generalsekretær i Energiforsyningens Lederforening.

I 2012 ble han kirkeverge i Oslo. I mars 2021 ble det kjent at han skulle bli alderspensjonist senere samme år, etter over ti år som kirkeverge.

 Referanser 

 Kilder 
 «"Det må ikke bli sånn at vi må flytte fordi vi er redde for at barna våre ikke skal bli norske"», intervju i Aftenposten Aften 20. januar 2010, side 19.

 Eksterne lenker 


Kategori:Tillitsvalgte i KrFU
Kategori:KrF-politikere i Oslo
Kategori:Byråder i Oslo
Kategori:Personer tilknyttet NHO